Diari Oficial de la Generalitat Valenciana


Sumari del DOGV 461, del 07-11-1986 (1986/807493)

DECRET 125/1986, de 20 d'octubre, del Consell de la Generalitat Valenciana , pel qual es crea el Comité Valencià de Disciplina Esportiva.
-----------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/10/20/125/dof/vci/html**

### Dades del document

Número de DOGV
:   461

Data del DOGV
:   07-11-1986

Secció del DOGV
:   DISPOSICIONS GENERALS

Número del document
:   1986/807493


Data del document
:   20-10-1986

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 125/1986, de 20 d'octubre, del Consell de la Generalitat Valenciana, pel qual es crea el Comité Valencià de Disciplina Esportiva.  
El Govern Valencià, d'acord amb el que disposa l'Estatut d'Autonomia i el Reial Decret 4099/1982 de 29 de desembre, procedí a la regulació de les Federacions Esportives Valencianes a través del Decret 120/1984, de 12 de novembre, el qual establia les vies d'adaptació de les estructures federatives a l?àmbit territorial de la Comunitat Valenciana, dotant a aquestes de personalitat jurídica i d'una major capacitat de coordinació amb l'Administració Autonòmica.   
Mitjançant l'esmentat Decret 120/1984, de 12 de novembre, s?atribuïen competències disciplinàries a les Federacions Valencianes i es contemplava la creació futura del Comité Valencià de Disciplina Esportiva com a organisme revisor de les resolucions d'aquelles en aquesta matèria.   
En conseqüència, cal procedir a la regulació de l'Organisme superior de disciplina esportiva de la Comunitat Valenciana, per tal de completar el conjunt normatiu regulador de l'esport federat en matèria de règim disciplinari, emmarcant-lo en el sistema articulat previst per la Llei General de la Cultura Física i l'Esport i el Reial Decret 642/1984, de 28 de març.   
En atenció d'aquests motius, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana en sessió celebrada el dia 20 d'octubre de 1986,   
DECRETE:  
Article primer  
Es crea el Comité Valencià de Disciplina Esportiva com a òrgan suprem en la matèria disciplinària esportiva dins l'àmbit territorial de la Comunitat Valenciana.   
Article segon  
El Comité Valencià de Disciplina Esportiva s'adscriu orgànicament a la Conselleria de Cultura, Educació i Ciència, i actuarà amb independència d'aquesta així com de les Federacions i Clubs Esportius.   
Article tercer  
El Comité Valencià té la potestat disciplinària sobre totes les persones que formen part de l'estructura orgànica de les Federacions Valencianes sobre esportistes i tècnics de les Associacions Esportives, sobre aquestes i sobre totes aquelles persones les quals, trobant-se federades, en practiquen la modalitat esportiva en l'àmbit d'aquestes.   
Article quart  
El Comité Valencià de Disciplina Esportiva serà competent per conéixer i resoldre:   
1. Els recursos que puguen interposar-se contra les resolucions dictades en matèria disciplinària per les Federacions Esportives de la Comunitat Valenciana en l'àmbit de les seues competències.   
2. Els recursos interposats contra les resolucions de les Federacions Espanyoles quan aquestes decidesquen al seu torn sobre recursos interposats davant aquelles amb motiu d'una decisió en matèria disciplinària d'una organització federativa valenciana integrada en la Federació Espanyola corresponent.   
3. Les denúncies que a iniciativa pròpia o a instància de part interessada li dirigesca el Consell Superior d'Esports o la Conselleria de Cultura, Educació i Ciència de la Generalitat Valenciana.   
4. Les accions o omissions que per trascendir l'àmbit de l'activitat esportiva de la seua competència considere oportú tractar d'ofici.   
Article cinqué  
En l'exercici de les seues funcions, el Comité Valencià de Disciplina Esportiva aplicarà:   
- Les disposicions administratives vigents en matèria disciplinària esportiva.   
- Les Reglamentacions Esportives vigents en cada Federació.   
Article sisé  
Les resolucions dictades pel Comité Valencià de Disciplina Esportiva exhaureixen la via administrativa. Contra aquestes podrà interposar-se recurs davant la jurisdicció contencioso-administrativa.   
Article seté  
El Comité Valencià de Disciplina Esportiva estarà integrat per cinc membres, llicenciats o Doctors en Dret i amb experiència en matèria esportiva .   
Article vuité  
Els cinc membres del Comité seran nomenats pel Conseller de Cultura, Educació i Ciència de la manera següent:   
- Tres a proposta de les Federacions Esportives Valencianes.   
- Dos per lliure designació del Conseller de Cultura, Educació i Ciència.   
Article nové  
Els membres del Comité Valencià de Disciplina Esportiva elegiran entre ells un President i un Vice-president els quals seran nomenats pel Conseller de Cultura, Educació i Ciència.   
Article deu  
Un. La durada del mandat dels membres del Comité serà de tres anys.   
Dos. Seran aplicables als membres del Comité les causes d'abstenció i recusació previstes per la legislació vigent.   
Article onze  
El Comité estarà assistit per un Secretari Tècnic, amb veu però sense vot, el qual serà designat per la Conselleria de Cultura, Educació i Ciència.   
Article dotze  
El càrrec de membre del Comité tindrà caràcter honorífic, reportant tan sols les dietes i indemnitzacions per assistència que pertoque segons les normes vigents.   
DISPOSICIONS FINALS  
Primera  
S'autoritza el Conseller de Cultura, Educació i Ciència perquè dicte les disposicions necessàries per al desplegament i execució del que disposa aquest Decret.   
Segona  
Per al que no preveuen aquest Decret i les disposicions que el desplegaren serà d'aplicació el Reial Decret 642/1984, de 28 de març.   
Tercera  
Aquest Decret vigirà l'endemà de la publicació al Diari Oficial de la Generalitat Valenciana.   
València, 20 d'octubre de 1986.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI